**ხარაგაულის მუნიციპალიტეტის საკრებულოს 2017 წლის 03 ივლისის სხდომის**

**ოქმი #18**

**დაბა ხარაგაული 2017 წლის 03 ივლისი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:** კ. გოგსაძე, რ. შერგელაშვილი, გ. ლაცაბიძე, თ. ავალიშვილი, ა. მაჭავარიანი, ქ.ზუმბაძე, შ. ლურსმანაშვილი, ი. კელენჯერიძე, ვ. თავზარაშვილი, ბ. ფოცხვერაშვილი,ი. ლურსმანაშვილი, ჯ. გამცემლიძე, გ. გოლუბიანი, ა. ფურცელაძე, გ. თხელიძე, ვ. ჭიპაშვილი, გ. ხიჯაკაძე, ვ.ტალახაძე, უ. ბერაძე, ი. მაღრაძე, მ. ტალახაძე, მ. გელაშვილი, დ. ლურსმანაშვილი, დ. კიკნაძე, ვ. ბუაჩიძე, ბ. ტალახაძე, ო. გაგოშიძე, ნ. ზურაბიანი, ლ. აბაშიძე, მ. ღონღაძე.

სულ 31 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე-** საკრებულოს აპარატის მთავარი სპეციალისტი იურიდიულ საკითხებში

**მუნიციპალიტეტის გამგეობის წარმომადგენლები:**

**ნიკოლოზ თოფურიძე -** მუნიციპალიტეტის გამგებელი

**არჩილ მაღრაძე** - მუნიციპალიტეტის გამგებლის პირველი მოადგილე

**ვ. გელაშვილი -**  მუნიციპალიტეტი გამგეობის საფინანსო - საბიუჯეტო სამსახურის უფროსი,

**ჯ. ბერაძე** - მუნიციპალტეტის გამგეობის ეკონომიკისა და ქონების მართვისა სამსახურის უფროსი,

**მ. ფხალაძე** - მუნიციპალტეტის გამგეობის ინფრასტრუქტურისა და კეთილმოწყობის სამსახურის უფროსი,

**საინფორმაციო საშუალებათა წარმომადგენლები:**

**თ. გოგოლაძე - გაზეთ** „ჩემი იმერეთის“რედაქტორი,

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**თ. ბერიძე** - მუნიციპალიტეტის გამგეობის ადმინისტრაციული სამსახურის საზოგადოებასთან ურთიერთობის განყოფილების უფროსი,

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 31 წევრი

მომხრე 31

წინააღმდეგი 0

დღის წესრიგი მიღებული იქნა ( თან ერთვის).

**დღის წესრიგი**

1 ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულები „ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ შესრულების მდგომარეობის თაობაზე ინფორმაცია

მომხს: მალხაზ ფხალაძე

2. ხარაგაულის მუნიციპალიტეტის საკრებულოს აპარატში რეგისტრირებული სოფელ ღორეშის საერთი კრების პეტიციის თაობაზე ხარაგაულის მუნიციპალიტეტის გამგებლის მიერ წარმოდგენილი განხილვის შედეგების შესწავლის შესახებ

მომხს: შალვა ლურსმანაშვილი

3 .ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ“ ცვლილების შეტანის თაობაზე

მომხს: ვლადიმერ გელაშვილი

4 ხარაგაულის მუნიციპალიტეტის საკუთრებაში არსებული უძრავი ქონების 2017 წლის საპრივატიზაციო ობიექტთ ნუსხის დამტკიცების შესახებ

მომხს: ჯაბა ბერაძე

5. .ხარაგაულის მუნიციპალიტეტის საკუთრებაში არსებული უძრავი ქონების 2017 წლის საპრივატიზაციო ობიექტთ გეგმის დამტკიცების შესახებ

მომხს: ჯაბა ბერაძე

**6.** არასამეწარმეო ( არაკომერციული) იურიდიული პირის „ხარაგაულის წმიდა თორმეტი მოციქულის საკათედრო ტაძრის მშენებლობის ფონდისათვის“ ხარაგაულის მუნიციპალიტეტის ბალანსზე რიცხული ავტომანქანა 2121 ,,ნივა“-ს სარგებლობის უფლებით თხოვების ფორმით გადასაცემად ხარაგაულის მუნიციპალიტეტის გამგებლისათვის თანხმობის მიცემის შესახებ

მომხს: ჯაბა ბერაძე

**მოისმინეს:** ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის ინფორმაცია საკითხზე - ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულები „ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ შესრულების მდგომარეობის თაობაზე (თან ერთვის)

**აზრი გამოთქვეს:**

**თ. ავალიშვილმა** კითხვით მიმართა მომხსენებელს სამთავრიბო დონეზე რატომ მოხდა საკრებულოს მიერ მოწონებული ზვარის ბანაკის რეაბილიტაციის საკითხი, რატომ აღარ შენდება საღანძილის ბაღი, რატომ ვერ მოხერხდა ფარცხნალის შარიქაძეების უბნის მოსახლეობისათვის გზის ან წისქვილის აღდგენის საკითხის გადაწყვეტა.

**მ. ფხალაძემ** უპასუხა, რომ ზვარის ბანაკთან დაკავშირებით მთავრობამ აღმასრულებელ ხელისუფლებას შესთავაზე წინადადება, რომ კარგი იქნებოდა თუ სხვა ფონდებიდან მოხდებოდა აღდგენა, საღანძილის ბაღი არის მაღალი დონის პროექტი იმ თანხის ფარგლებში გამარჯვებულმა კომპანიამ ვერ უზრუნველყო დამფინანსებლის მოთხოვნის დაკმაყოფილება, რაც შეეხება შარიქაძეების უბანში წისქვილის მოწყობას, ეს მართალია მცირე თანხას მოითხოვს მაგრამ ძალიან ბევრი სოფლებიდან არის მსგავსი მოთხოვნა, რისი საშუალებაც ამ ეტაპზე ბიუჯეტს არ აქვს.

**ა. მაჭავარიანმა** დასვა შეკითხვა სოფელ ლაშეში თუ გაკეთდა რამე ამ წლების მანძილზე და რატომ დაიბლოკა გაზის სამუშაოები.

**მ. ფხალაძემ** უპასუხა, რომ კეთდება ლაშის იგორეთის გზა რაც შეეხება გაზს მე არანაირი შეხება არ მაქვს მაგ საკითხთან.

**გ. ხიჯაკაძე** -გათვალისწინებული იყო ვარძიის 1500 მერტიანი გზა ახლა ამოღებულია რა ხდება მაინტერესებს.

**კ. გოგსაძემ** აღნიშნა, რომ ვარძიაში გზის მშენებლობა შეჩერდა, მშენებელი გაქცეულია,

**მ. ფხალაძემ** უპასუხა, რომ მშენებელი არ გაქცეულა.

**შ. ლურსმანაშვილმა** აღნიშნა, რომ დიდვაკეში საყრდენი კედელი კეთდება სტანდარტების დარღვევით, მისახედია რახიელასა და ჯიხველას კალაპოტები ეს არაერთხელ აღინიშნა

**მ. ფხალაძემ** უპასუხა, რომ დიდვაკეში ამ გზას აკეთებს საგზაო დეპარტამენტი, გაბიონთან დაკავშირებით ჩვენ მივწერეთ და გვიპასუხეს, რომ ყველაერი კანონის ფარგლებშია, რაც შეეხება კალაპოტებს პროექტები გვაქვს და სამუშაოები მიებმება დაბაში ქუჩების რეაბილიტაციას ამ ეტაპზე გაკეთდება ჯიხველას კალაპოტი.

**მ. გელაშვილიმა** აღნიშნა, რომ გარდამავალ პროექტებში არ იყო ჩაასმული ნადაბურის გზა , პრიორიტეტი რის მიხედვით ენიჭება და სად უნდა მოხდეს მომავალში ნადაბურის გზის ჩასმა.

**ი. მაღრაძემ** აღნიშნა, რომ ლეღვნის შიდა გზა აუცილებლად უნდა გაკეთდეს, წარმოდგენილი პროექტებით ახლა უფრო მეტი სოფლებია მოცული ვიდრე ადრე.

**ლ. აბაშიძემ** დააყენა საკითხი დღის ცენტრის რეაბილიტაციასთან დაკაშირებით ასევე ბჟინევის გზის შესახებ.

**ქ. ზუმბაძემ** აღნიშნა, რომ კარგი იქნება თუ ღია ესტრადას დაუბრუნდება პირვალდელი სახე, ასევე აუცილებელია მოძრაობის შემზღუდველი ნიშნების დაყენება 9 აპრილის ქუჩაზე და გურამიშვილის ქუჩაზე.

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე მომხსენებლის მიერ წარმოდგენილი ინფორმაციის ცნობად მიღების თაობაზე

**საკრებულომ გადაწყვიტა:** განკარგულება მიღებული იქნეს ცნობად (თან ერთვის).

**მოისმინეს:** ხარაგაულის მუნიციპალიტეტის გამგებლის ნ. თოფურიძის ინფორმაცია საკითხზე - ხარაგაულის მუნიციპალიტეტის საკრებულოს აპარატში რეგისტრირებული სოფელ ღორეშის საერთი კრების პეტიციის თაობაზე ხარაგაულის მუნიციპალიტეტის გამგებლის მიერ წარმოდგენილი განხილვის შედეგების შესწავლის შესახებ (თან ერთვის)

**აზრი გამოთქვეს:**

**შ.ლურსმანაშვილმა,** რომელმაც აღნიშნა, რომ საკრებულოს ეკონომიკის, ქონების მართვისა და ინფრასტრუქტურის კომისიამ იმსჯელა აღნიშნულ საკითხზე და მიზანშეწონილად მიიჩნია პეტიციით მოთხოვნილი კვადოურის უბნის საავტომობილო გზის მიმდინარე წელს რეაბილიტაციის საკითხი.

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 28 წევრი,

მომხრე 28,

წინააღმდეგი 0,

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

**მოისმინეს:** მუნიციპალიტეტის გამგეობის საფინანსო - საბიუჯეტო სამსახურის უფროსის ვ. გელაშვილის ინფორმაცია საკითხზე -.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ“ ცვლილების შეტანის თაობაზე (თან ერთვის)

სხდომის თავმჯდომარემ საკრებულოს წევრებს გააცნო დადგენილების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 28 წევრი,

მომხრე 28,

წინააღმდეგი 0,

**საკრებულომ გადაწყვიტა:** დადგენილება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

**მოისმინეს:** ხარაგაულის მუნიციპალიტეტის გამგეობის ეკონომიკისა და ქონების მართვის სამსახურის უფროსის ჯ. ბერაძის ინფორმაცია საკითხზე - ხარაგაულის მუნიციპალიტეტის საკუთრებაში არსებული უძრავი ქონების 2017 წლის საპრივატიზაციო ობიექტთ ნუსხის დამტკიცების შესახებ (თან ერთვის)

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 21 წევრი,

მომხრე 21,

წინააღმდეგი 21,

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

**მოისმინეს:** ხარაგაულის მუნიციპალიტეტის გამგეობის ეკონომიკისა და ქონების მართვის სამსახურის უფროსის ჯ. ბერაძის ინფორმაცია საკითხზე - ხარაგაულის მუნიციპალიტეტის საკუთრებაში არსებული უძრავი ქონების 2017 წლის საპრივატიზაციო ობიექტთ გეგმის დამტკიცების შესახებ (თან ერთვის)

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 21 წევრი,

მომხრე 21,

წინააღმდეგი 21,

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

**მოისმინეს:** ხარაგაულის მუნიციპალიტეტის გამგეობის ეკონომიკისა და ქონების მართვის სამსახურის უფროსის ჯ. ბერაძის ინფორმაცია საკითხზე - არასამეწარმეო ( არაკომერციული) იურიდიული პირის „ხარაგაულის წმიდა თორმეტი მოციქულის საკათედრო ტაძრის მშენებლობის ფონდისათვის“ ხარაგაულის მუნიციპალიტეტის ბალანსზე რიცხული ავტომანქანა 2121 ,,ნივა“-ს სარგებლობის უფლებით თხოვების ფორმით გადასაცემად ხარაგაულის მუნიციპალიტეტის გამგებლისათვის თანხმობის მიცემის შესახებ (თან ერთვის)

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 21 წევრი,

მომხრე 21

წინააღმდეგი 0,

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარე მანანა ბარბაქაძე